**Тарсунин кьил:**

**Хуьруьг Тагьир « Гьавадин пагьливан»( поэма).**

**Тарсунин мурад:**

1. Аялриз Хуьруьг Тагьиран уьмуьрдикай ва яратмишунрин рекьикай малуматар гунн.
2. Аялрик ватанпересвилин ,чи халкьди Ватандин Ч1ехи дяведин йисара къалурай игитвилерал дамахунин гьиссер кутун.
3. Ватандин ч1ехи дяведа иштиракай бубайрин, рухвайрин кьегьалвилер рик1ел хкун.
4. Аялриз ч1ехи несилдиз гьуьрмет авун,инсанпересвал тербияламишун.
5. Ватандин ч1ехи дяведин ветеранриз гьуьрмет авун ва абуру чаз багъишай азад,экуь йикъал дамахун.

**Тадаракар:**

**- Компьютер, проектор.**

**-Шаирдин шикил.**

**-Ктабар ва абурун выставка.**

**-Дяведикай аялри ч1угунвай шикилар.**

**-Дяведин яракьрин выставка.**

**-Дяведикай шикилар авай слайдар**.

**Муалимдин гаф**.

- Саламалейкум аялар!

Къенин чи тарс квехъ галаз тухуда за. Зи т1вар Эльвира Девлетхановна я. Къенин чи тарс виликан тарсарилай тафаватлу жеда. Къе чи тарсуниз мугьманарни атанва. Ша чна чи мугьманриз квез гик1 дидед ч1алал к1валахиз чизват1а къалурин. За и тарсуна квез гуьгьуьлрин ачухвал, ц1ийи чирвилер т1алабзава. Къе чна квехъ галаз и тарсуна санал к1валахда. Чи девиз: **« Садазни икьван чидач, чаз виридаз санал чидай кьван»**

**Плакат.**

М- Аялар къенин тарсуна куь к1валахдиз къимет куьне гуда. Куь гьар са дуьз жавабдиз са гъед къачуда. Ни гзаф гъетер къачурт1а,гьада виридалайни хъсан къиметни къачуда.

Слайд: шиир( аялри к1елзава)

**Эгер вуна ханачиртIа,   
Жедачир зун пашман, диде!   
Бахтсуздаказ зун дуьньядиз   
Вучиз гъана, душман диде?   
  
Са гьафте я, туш им гъибет   
Авачиз зун шалвардин мет.   
Йифди-югъди къачуз зегьмет,   
Чан гуда за гьикьван, диде?**

М- Аялар и гафар квез танишбур яни?

- И ц1арар гьи эсердай я?

А- диде шиирдай.

М-и эсердин автор вуж я?

А- Х.Тагьир ( СЛАЙД- ПОРТРЕТ)

М- Х.Тагьир мусс ва гьина дидедиз хьана?

А- 1893-1958 Ахцегьрин хуьре дидедиз хьана.

М- адан аял вахтар гьихьтинбур хьана?

А-

М-Шаирдин уьмуьр кьве девирдиз пай жезва. Абур гьибур тир?

А-

Алатай девирда шаирди гьихьтин шиирар кхьенва?

А-

Шаирдин сад лагьай шиир гьим я?

А-

М- советрин девирда шаирди гьихьтин шиирар кхьенва?

А-

М-Алатай йисара куьн шаирдин гьихьтин эссеррихъ галаз таниш хьанай?

А-

М-Х.Тагьир вичин уьмуьрда гзаф дарвилер акунвай шаир тир. Гьак1 ят1ани 2-класс к1елайдалай кьулухъ вичин кьил хуьниз мажбур хьана.Адаз гьикьван четин хьанат1ани адан вичин яратмишунрилай гъил къачунач. Ингье, аялар, за квез адан са шумуд ктаб къалурда.

КТАБРИН ВЫСТОВКА.

М- Аялар гила куьн и видеодиз килиг. И видеода квекай рахазва?

СЛАЙД-ВИДЕО.

М- Аялар чи вири халкьдиз гъалибвал гъайи гьи ч1ехи суварин гьазурвилер аквазва?

А- 9- май. Гъалибвилин сувар.

М- Аялар ни лугьуда, къенин чи тарсуна гьи темадикай суьгьбет фида?

А- дяведикай.

М- Дуьз я. Къе чна квехъ галаз и тарсуна Ватандин Ч1ехи Дяведикай суьгьбет ийида.

Къенин чи тарсунин кьил Х.Тагьиран « Гьавадин пагьливан» поэма я.

( Доскадин патав физва, эпиграфдин винел к1валахзава.

ЭПИГРАФ: «СА КАСНИ,СА ЗАТ1НИ РИК1ЕЛАЙ АЛАТДАЧ.»

СЛАЙД –ДЯВЕДИКАЙ МАНИ.

М- 1941 йисуз немсерин фашистар хабарни авачиз , чи уьлкведал тепилмиш хьана. Дяве башламишна. Ватандин ч1ехи дяве. Вири жемят ватан хуьз к1вачел къарагъна. Жегьилар, кьуьзуьбур,рушар, сусар гъиле яракь кьаз жезвай вири ксар к1вачел къарагъна. Ахьтин к1вал хьанач хьи ,и дяведа иштирак тавур. Ахьтин к1вал хьанач хьи,дидейри чпин гадаяр,дишегьлийри чпин юлдашар дяведиз рекье тун тавур. Чи халкьди вири четинвилер эхна, амма душмандин вилик кьил агъузнач. Гишилани амукьна, мекьилани , йиф югъ талагьна чи рушари , сусари итимри хьиз к1валахна, анжах ажузвал хиве кьунач. И дяведа вири стха миллетар: урусар, даргияр, лезгияр, авара рва вири масса халкьар хьиз к1вачел къарагъна душмандин хура акъвазна. И дяведа чи лезги рухваярни рушар са кич1евални авачиз фронтдин виликжергейра душмандин хуруз къарагъна.

М- Аялар исятда дикъетдивди са видеодиз килика ва квез анай чидай кас ават1а лагь.

СЛАЙД-ВИДЕО.

А- Лётчик Валентин Эмиров.

М- Дуьз я. Им чи лезги халкьдин, къагьриман хва « Советрин Союздин Игит» т1вар къазанмишай лётчик Валентин Эмиров я.

СЛАЙД ПОРТРЕТ ЭМИРОВА.

М- Валентин Эмиров Ахцегьрин хуьре дидедиз хьана. Мектеб куьтягьайдалай кьулухъ ам Тагонрогдин лётчикар гьазурзавай училищедиз кьабул хьана. Ам тарсарал гзаф рик1 алай, практикайрани юлдашриз чешне тир гада тир. Ам вичин мараддив агакьна. Ада сифте Финрихъ галаз хьайи дяведа иштиракна ва вичин кардал вик1егьва субутарнай. Дяведин сад лагьай йикъалай Валентин Эмиров фронтдиз рекье гьатна ва ада душманрив вил ахъайиз тунач.

М- Валентин Эмиров кьакьан буйдин , гьяркьуь къуьнер авай, пагьливан хьиз гьайбатлу , игит хва я. Ахьтин шаир , писатель, художник авач хьи и тема чпин эсера тесниф тавур, къе чун ихьтин шаиррикай сад тир Х.Тагьиран « Гьавадин пагьливан» поэмадихъ галаз таниш жеда.

М- Сифте чун и поэмада гьалтзавай четин гафарихъ галаз таниш жеда.

Пагьливан- Богатырь

Элдин чешне- Образец, гордость народа

Гьайбатлу- Величавый

Жуьрэтлу-Смелый, безстрашный

Гележег- Будущее

Синемиш авун- Испытывал

Суьрсет- Запас

Ялгъуз- Одинокий

Ажал- Смерть

Тергун- Уничтожить

Кьисас- Месть

Женг ч1угун- Воевать

-МУАЛИМДИН К1ЕЛУН.

- АЯЛРИН К1ЕЛУН.

-М- Муалимди бязи ц1арарин манна метлеб ачухарзава.

КЪУГЪУН.

МИСАЛАР.

1. Игит рекьида- т1вар амукьда.
2. Кьегьал хва женгина чир жеда.
3. Игитдин сур- сурара жедач.
4. Кьегьалар халкьдин – лувар я.
5. Халкь хвейиди халкьдини хуьда.

**Мисалрин манна- метлеб ачухарун.**

ГАФАР СЛАЙД.

М- И гафарин арадай гьи гафар дяве гафуниз мукьва я?

**Уьтквем, уьлкве,дяве, чил, иви, вилин накъвар, кесибвал, рагъ, т1ал, мекьивал, етим, хъуьруьн, каш, дарвал, къамат, шадвал, вар- девлет, диде, гъалибвал, игит.**

М- И гафарикай менфят къачуна кьве предложение туьк1уьрин.

М- Аферин аялар.

ТАПШУРУГЪ: « Чаз къенин тарсуна Ватандин Ч1ехи Дяведикай ва лезгийрин игит хва Валентин Эмировакай вуч чир хьана?»

СЛАЙД.

1. Дяве мусс башламиш хьана?- 22-июндиз 1941 йисуз.
2. Дяве шумуд йисуз давам хьана?- 4 йисуз.
3. Вири халкьди Гъалибвилин сувар мусс къейдзава?- 9 май Гъалибвилин югъ.
4. И дяведа чи халкьди нихъ галаз женг ч1угуна?- Немсерихъ галаз.
5. Ватандин Ч1ехи Дяведа чи халкьдин гьи хци женг ч1угуна?- Лезги халкьдин хва игит Валентин Эмиров.

М- Аялар къенин тарсуна чун Х.Тагьиран « Гьавадин пагьливан» поэмадихъ галаз таниш хьана. И поэмадин къагьртман хва Валентин Эмирова дяведа авур игитвилерихъ таниш хьана.

И дяведа чун гъалиб хьана. Масак1а жедайди тушир. Чаз и дявек1ан хьайиди туш. Чна чи Ватан, чи к1вал, чи хизан, чи чил душмандикай хвейиди я. Гьак1 хьайила чун гъалиб хьана. И дяве чи рик1елай садрани алатдач. Чаз дяве к1анзавач. Чаз кьилел ачух цав, аялрин хъуьруьнрин сес к1анзава. Чаз и йикъан къадир чир хьана к1анзава ва гьич садрани рик1елай алуд тавуна. Дяве хьана , аялар, 75 йис алатнаваамма чи рик1елай и дяве садрани алатдач. Ц1и чна Гъалибвилин суварин 75 йис къейдзава.

М- Къенин тарсуна заз куьн гзаф бегенмиш хьана. За квез виридаз хъсан къиметар эцигзава. Куьне куь зегьметдин къиметар квез эциг.

САГЪРАЙ!!!!!!!

СЛАЙД 75\_ЙИС (ШИКИЛ)